Is daar beskermengele vir ons?
As gelowiges wat die woord van die waarheid reg sny weet ons dat Paulus se briewe spesifiek aan ons geskryf was. Ons boodskap en instruksies word alleen gevind in Paulus se briewe. Daarmee sê ons nie dat ons niks kan leer of bemoediging kan kry uit ander skrifte kry nie (Romeine 15:4 “Want alles wat tevore geskrywe is, is tot ons lering tevore geskrywe, sodat ons deur lydsaamheid en bemoediging van die Skrifte hoop kan hê.”)
As gelowiges vorm ons die kerk wat bekend staan as die “Liggaam van Christus.” Hierdie liggaam is ‘n “nuwe skepsel” wat bestaan uit Jood en Heiden en is kenmerkend verskillend van Israel wat bekend staan as ‘n “Heilige Nasie” (Eksodus 19:6). Die Liggaam van Christus het tot stand gekom deur God se geheime program wat bekend staan as die “verborgenheid” (Romeine 16:25-26; Efesiërs 3:1-9; Kolossense 1:24-29). God se plan met Israel was bekend vanaf die begin van die wêreld en staan bekend as “profesieë” (Lukas 1:70; Handelinge 3:21).
Vandag deur God se werk in die gelowiges word Sy wysheid wat onbekend was tot en met Paulus getoon, nie net in hierdie wêreld nie, maar ook in die hemele. Engele in die hemele sien hoe God se wysheid tydens die bedeling van die verborgenheid deur die kruis werk toe Satan deur sy eie onwetendheid en onkunde verslaan is. 1 Korinthiërs 2:7-10 “Maar ons spreek die wysheid van God, wat bestaan in verborgenheid wat bedek was en wat God van ewigheid af voorbeskik het tot ons heerlikheid, wat niemand van die heersers van hierdie wêreld geken het nie - want as hulle dit geken het, sou hulle die Here van die heerlikheid nie gekruisig het nie - maar soos geskrywe is: Wat die oog nie gesien en die oor nie gehoor en in die hart van ’n mens nie opgekom het nie, wat God berei het vir die wat Hom liefhet. Maar God het dit aan ons deur sy Gees geopenbaar, want die Gees ondersoek alle dinge, ook die dieptes van God” (Kol 2:13-15).
In teenstelling skryf Paulus dat engele nie aan ons iets bring nie maar ons waarneem, (dophou) luister en leer van ons as gelowiges aangaande die genade van God:
	“want ons het ’n skouspel geword vir die wêreld, vir die engele sowel as vir die mense." - 1 Korinthiërs 4:9
	“Weet julle nie dat ons engele sal oordeel nie, ...” -1 Korinthiërs 6:3
	“sodat nou deur die gemeente aan die owerhede en magte in die hemele die menigvuldige wysheid van God bekend gemaak kan word” - Efesiërs 3:10
In die plek van engele het God vir ons Iemand baie meer kragtig en bevredigend gegee. Hy het ons Sy Heilige Gees gegee wat ons “verseël (is) met die Heilige Gees van die belofte” en “dat Hy aan julle mag gee na die rykdom van sy heerlikheid om met krag versterk te word deur sy Gees in die innerlike mens.” Efesiërs 6:10 “...word kragtig in die Here en in die krag van sy sterkte.”
Die Skrifte sê dat die verdrukkinge in ons lewens vir ons werk en dien as ‘n groeiproses (2 Korinthiërs 4:16-18). Soos ons in die geloof wandel, gemotiveer deur genade, bekragtig deur die Gees van God en gelei word deur die Woord van God.
Indien engele ons beskerm en verhoed dat ons verdruk word, sal hulle teen ons werk en ons beroof van vergoeding van God se heerlikheid, wat in ons werk (2 Korinthiërs 4:16-18; Romans 8:16-18; 2 Timotheüs 2:9-13; 4:6-8).